Ștefan Ion, propus pentru șefia Ministerului Dezvoltării, are în declarația de avere o casă de 910 metri pătrați.

Într-un material realizat de Digi24 anul trecut, liberalul dădea vina pentru construcția faraonică pe constructor și pe soția lui. Constructorul ar fi greșit o grindă și așa s-a trezit cu etaj în loc de mansardă, iar soția lui a fost cea care și-a dorit o casă mare.

Deputatul a spus că s-a resemnat cu ideea, nu poate să dărâme casa.

Ștefan Ion este propunerea premierului desemnat Ludovic Orban pentru a prelua șefia Ministerului Dezvoltării. Deputat liberal la primul mandat, Ștefan Ion este de meserie inginer electromecanic.

Ştefan Ion, deputat PNL, propus pentru șefia Ministerului Dezvoltării: Nu sunt băiat pretenţios, aşa. La mansardă nu cred că am urcat de două ori pe an, aşa a fost, a greşit constructorul o grindă şi a ieşit mansarda etaj.

Editor web: Liviu Cojan